cyanic-selkie/wikianc huggingface dataset:
பல்லணு அயனி
பெயரீட்டு முறை
ஐதரசன் உள்ள அன்னயன்களுக்கு பழைய பெயரீட்டு முறைப்படி bi- (இரு) என்பது சேர்க்கப்பட்டது. IUPACஇன் புதிய பெயரீட்டு முறைப்படி hydrogen- (ஐதரசன்-) என்பதே தற்போது சேர்க்கப்படுகின்றது. உதாரணம்: HSO4- இற்கான பெயரீடு: மேற்கூறிய பெயரிடல் முறைகள் நைதரசன், கந்தகம், குளோரின், பொசுபரசு ஆகியவற்றின் அன்னயன்களுக்கும், ஆக்சி அன்னயன்களுக்கும் மிகவும் பொருத்தமானதாகும்.
எடுத்துக்காட்டுகள்
பகுப்பு:அயனிகள்
காகித மடிப்பு கணிதம்
காகித மடிப்பு அல்லது ஒரிகாமி கலை கணிசமாக கணித ஆய்விற்கு உதவுகிறது. பிளாட் மாதிரி கணித உண்மைகளை சேதப்படுத்தாமல் கண்டறிய உதவுகிறது. கணித சமன்பாடுகளைத் தீர்க்க காகிதமடிப்புகளின் பயன்பாடு அதிகம் ஆகும்.
மேற்கோள்கள்
பகுப்பு:களிக்கணிதம் பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
சுப்ரதா ராய்
சுப்ரதா ராய் (10 சூன் 1948) என்பவர் சகாரா இந்தியா பரிவார் என அறியப்படும் நிறுவன முதலாளி. இந்தியப் பெரும் தொழில் குழுமத் தலைவர் ஆவார். இவர் பிகாரில் பிறந்த வங்காளி. 10 ஆற்றல் வாய்ந்த மனிதர்களில் ஒருவர் என இந்தியா டுடே இதழ் இவரைத் தேர்ந்தெடுத்தது.
கொல்கத்தா பள்ளியில் பயின்ற பின்னர் கொரக்பூர் அரசு தொழில்நுட்ப நிலையத்தில் எந்திரவியல் கற்றார்.
இவரது சகாரா இந்தியா பரிவார் என்னும் பெருங் குழுமம் இலண்டனில் உள்ள விடுதியையும் நியூயார்க்கில் உள்ள விடுதியையும் வாங்கியது. நில விற்பனை, விளையாட்டு, பொழுதுபோக்கு, செய்தித்தாள், விடுதிகள், சில்லறை வணிகம் போன்ற துறைகளில் சுபத்ரா ராயின் இந்நிறுவனம் ஈடுபட்டு வருகிறது.
மேற்கோள்
பகுப்பு:வங்காள மக்கள் பகுப்பு:1947 பிறப்புகள் பகுப்பு:வாழும் நபர்கள் பகுப்பு:இந்தியத் தொழிலதிபர்கள் பகுப்பு:20 ஆம் நூற்றாண்டு இந்தியத் தொழிலதிபர்கள்
வடுகப்பட்டு
வடுகப்பட்டு (Vadugappattu) என்பது இந்தியாவின் தமிழ்நாட்டில் திருவண்ணாமலை மாவட்டத்தில் அமைந்துள்ள கிராம் ஆகும். இக்கிராமம் மாநிலத் தலைநகர் சென்னையிலிருந்து 96 கி. மீ. தொலைவில் அமைந்துள்ளது.
வடுகப்பட்டு கிராமம் திருவண்ணாமலை மாவட்டம் மற்றும் திருவத்திபுரம் (செய்யாறு) வட்டத்தினைத் தலைமையகமாகக் கொண்டுள்ளது. 2009ஆம் ஆண்டு புள்ளிவிவரங்கள் படி இது ஒரு கிராம ஊராட்சி ஆகும்.
புவியியல்
வடுகப்பட்டு கிராமத்தின் மொத்த புவியியல் நிலப்பரப்பு 170.7 ஹெக்டேர் ஆகும். 2011ஆம் ஆண்டு மக்கள்தொகை கணக்கெடுப்பு தகவலின்படி வடுகப்பட்டு கிராமத்தின் மொத்த மக்கள் தொகை 840 நபர்கள் ஆவார். இவர்களில் பேர் 428 ஆண்கள், 412 பேர் பெண்கள். இக்கிராமத்தின் எழுத்தறிவு விகிதம் 70.48 ஆகும். இங்கு 191 வீடுகள் உள்ளன.
வெப்பமான மற்றும் வறண்ட காலநிலை நிலவும் பகுதியாக இது உள்ளது. சேராம்பட்டு என்னும் ஊரில் அமைந்துள்ள எல்லையம்மன் ஆலயம் இவ்வூரின் அருகாமையில் அமைந்துள்ளது.
வெளி இணைப்புகள்
பகுப்பு:துப்புரவு முடிந்த திருவண்ணாமலை மாவட்ட ஆசிரியர்கள் தொடங்கிய கட்டுரைகள் பகுப்பு:தமிழ்நாடு மாநிலத்திலுள்ள ஊர்களும் நகரங்களும்
இராமானுசன் கணிதத்துளிகள்: இராமானுசன் இரட்டை
அடிக்கப்பட்ட குறிப்பு
இக்குறிப்பு சொல்வது:
இக்குறிப்பின் விசேஷமே இது எழுதப்பட்டு அடிக்கப்பட்டும் இருப்பதுதான். இராமானுசன் எதற்கு இதை எழுதினார், எதற்கு அடித்தார் என்பதை சற்று தீர ஆராய்ந்தால் தான் புரியும்.
சமன்பாட்டின் இருபக்கங்களிலுமுள்ள கோவைகளை x இன் அடுக்குகளடங்கிய தொடர்களால் விரிப்பதாகக் கொள்வோம். அப்பொழுது நமக்குக் கிடைக்கக் கூடியது:
இதனில் எல்லா c_i ம் அவைகளுக்கொத்த d_i க்கு சமமாயிருந்தால் தான் சமன்பாட்டின் இருபக்கக்கோவைகளும் சமம் என்பது உறுதியாகும். இராமானுசன் அவைகள் சமம் என்று நினைத்துத்தான் நோட்புக்கில் எழுதியிருக்க வேண்டும். மேலுள்ள சமன்பாட்டில் நாமே  என்று முதல் சில c_i, d_i க்களை சரிபார்க்கலாம். வரையில் இது உண்மை. ஆனால்
அடித்த குறிப்பிற்கும் ஆய்வுப்பயன்
சமன்பாடு அடிக்கப்பட்டாலும் ஆய்வாளர்கள் அதை விடவில்லை. இரண்டுதொடர்களை இராமானுசன் இரட்டை என்று எப்பொழுது சொல்லலாம் என்று ஓர் இலக்கணம் வகுத்தார்கள். சமன்பாட்டின் இடது பக்கத்திலுள்ள 2,3,5,7,11 ... முதலியவைகளை \alpha_i களாலும் வலது பக்கத்திலுள்ள 2,3,5,7,11 ... முதலிய எண்களை \beta_i களாலும் பதிலீடு செய்தால் எப்பொழுதெல்லாம் அச்சமன்பாடு சரியாகிறதோ அந்த  தொடர் இரட்டை ஐ இராமானுசன் இரட்டை என்று பெயரிட்டார்கள். இப்பொழுது ஆய்வுக்குகந்த கேள்வி: இராமானுசன் இரட்டைத் தொடர்கள் எவை? நிச்சயமாக இராமானுசன் இரட்டை இல்லை.
துணைநூல்கள்
Bruce C.Berndt. Note Books of Srinivasa Ramanujan, Part 1. 2005. Springer.
பகுப்பு:எண் கோட்பாடு பகுப்பு:இராமானுசன்
மெலனாவு
மெலனாவ் அல்லது மெலனாவு (மலாய்: Melanau; ஆங்கிலம்: Melanau; சீனம்: 梅拉瑙人; ஜாவி: ميلانو சுந்தானிய மொழி: Dayak Melanau); என்பவர்கள்; மலேசியா, சரவாக் மாநிலத்தைச் சேர்ந்த பூர்வீகக் குழுவினராகும். சரவாக் மாநிலத்தில் தொடக்கக் காலங்களில் குடியேறிய குழுவினர்களில் இந்தக் குழுவினரும் ஒரு குழுவினர். இவர்களை அ லிகோவ் (A-Likou) இனத்தவர் என்றும் அழைக்கிறார்கள்.
இவர்கள் மெலனாவு மொழியில் (Melanau language) பேசுகிறார்கள். மெலனாவு மொழி மலேயோ - பாலினேசிய மொழிகளின் (Malayo-Polynesian languages) வடக்கு போர்னியோ கிளை மொழியின் ஒரு பகுதியாகும். முக்கா (Mukah) பேச்சுவழக்கில் அ லிகோவ் என்றால் ஆற்று மக்கள் என்று பொருள்.
பூர்வீகம்
19-ஆம் நூற்றாண்டில், மத்திய சரவாக்கில் உள்ள ராஜாங் ஆற்றின் முக்கிய துணை நதிகளில் மெலனாவு மக்கள் சிதறிய சமூகங்களாகக் குடியேறினர்.
பெரும்பாலான மெலனாவு மக்களுக்கு, தங்களை டயாக் மக்கள் என்று அழைப்பதை விரும்புவது இல்லை. ஏனெனில் தயாக் மக்கள் என்பது போர்னியோவில் வசிப்பவர்களுக்காக மேற்கத்தியர்களால் பயன்படுத்தப்பட்ட ஒரு வார்த்தை என்று சொல்கிறார்கள்..
கிளமந்தான் துணை இனக் குழு
ஆனாலும் மெலனாவ் மக்கள், ஏற்கனவே அ லிகோவ் என்று தங்களின் சொந்த அடையாளத்தையும் சொந்தக் கலாசாரத்தையும் கொண்டு உள்ளனர். மெலனாவு மக்கள், கிளமந்தான் (Klemantan) எனும் துணை இனக் குழுவைச் சேர்ந்தவர்களாக இருக்கலாம் என்று கருதப் படுகின்றனர்.
சரவாக்கில் முதன்முதலில் குடியேறியவர்களில் மெலனாவுவ் மக்கள் தான் என்று கருதப்படுகிறது. தங்களைக் குறிக்க, மெலனாவு என்ற பெயரை அண்மைய காலம் வரையில் அவர்கள் பயன்படுத்தவில்லை.
மெலனாவு மக்கள் தங்களை அ லிகோவ்; அதாவது 'நதியின் மக்கள்' என்றே அடையாளப் படுத்திக் கொண்டார்கள். புருணை மலாய் மக்கள் தான் இவர்களை மெலனாவு என்று அழைத்தார்கள்.
மெலனாவு மொழி
இதுவே வடமேற்கு போர்னியோவின் கடற்கரையோரத்தில் பரவலாக வாழ்ந்த மெலனாவ் மக்களிடையே மொழி வேறுபாடுகளுக்கு வழி வகுத்தது.
இருப்பினும், மெலனாவ் மொழி, அதன் அசல் தன்மையைத் தக்க வைத்துக் கொண்டுள்ளது. அந்த மொழியின் மீது மலாய் மொழி அதிகத் தாக்கத்தை ஏற்படுத்திய போதிலும், மெலனாவ் மொழி தனித்து இயங்கி வருகிறது.
பிரிவுகள்
குழு வாரியாக, மெலனாஸ் பின்வரும் வகைகளாக வகைப்படுத்தலாம்;
இந்தப் பிரிவுகளிள் மிகப்பெரிய குழு மாத்து தாரோ குழு ஆகும். ஒவ்வொரு குழுவிற்கும் அதன் தனித்துவமான பேச்சுவழக்கு உள்ளது. ஆனால் அவை அனைத்தும் ஒரே கலாசாரம் மற்றும் ஒரே மொழியியல் பின்னணியைப் பகிர்ந்து கொள்கின்றன.
மக்கள் தொகை
சரவாக் மாநிலத்தின் புள்ளியியல் துறையின் புள்ளிவிவரங்களின்படி, 2014-ஆம் ஆண்டில், 132,600 பேர் தங்களை மெலனாவ் மக்கள் என்று பதிவு செய்து உள்ளனர். மெலனாவ் மக்கள் குழு, சரவாக் மாநிலத்தில் ஐந்தாவது பெரிய இனக் குழுவாக உள்ளது.
மெலனாவ் மக்கள், சரவாக்கில் சிறுபான்மையினராக இருந்தாலும், சரவாக் அரசியலில் பெரும்பகுதியை தக்க வைத்துக் கொண்டு உள்ளனர். சரவாக்கின் யாங் டி பெர்துவா எனும் ஆளுநர் பதவியில் 6 பேரில் ஐவர் மெலனாவ் இனத்தைச் சேர்ந்தவர்கள். எ.கா: யாங் டி பெர்துவா துன் பெகின் ஸ்ரீ அப்துல் தைப் மகமுட்
சரவாக்கின் முதலமைச்சர்களில் 6 பேரில் இருவர் மெலனாவ் இனத்தைச் சேர்ந்தவர்கள்.
மெலனாவ் மக்களின் மக்கள்தொகை:
தடல் வழக்கம்
ஒரு மெலனாவ் குழந்தைக்கு ஒரு மாதம் வயதானதும், அந்தக் குழந்தையின் தலையை "தடல்" (Tadal) என்ற மரக் கருவியில் வைப்பது வழக்கம்.
குழந்தையின் நெற்றியைப் பகுதியைத் தட்டையாக்கி, முகத் தோற்றத்தை முடிந்த வரை முழு நிலவின் வடிவத்தைப் போன்று உருவாக்குவதாகும். குழந்தை தூங்கும் போது மட்டுமே அழுத்தம் கொடுக்கப் படுகிறது.
வெளி இணைப்புகள்
பகுப்பு:சரவாக்‎ பகுப்பு:போர்னியோ பகுப்பு:மலேசிய மக்கள்‎ பகுப்பு:மலேசியப் பழங்குடிகள்
ஜ்
ஜ் (j) என்பது கிரந்த எழுத்து முறையின் எழுத்துகளில் ஒன்று. தமிழ் மொழியில் ஆரம்பத்தில் மணிப்பிரவாள நடையில் எழுதுவதற்கு இவ்வெழுத்துப் பயன்படுத்தப்பட்டு, இன்று பிறமொழிச் சொற்களை எழுதுவதற்குப் பயன்படுத்தப்படுகின்றது.
ஜகர உயிர்மெய்கள்
ஜகர மெய், 12 உயிரெழுத்துகளுடனும் சேர்ந்து உருவாகும் உயிர்மெய் எழுத்துகளையும் அவற்றின் பெயர்களையும் கீழுள்ள வரிசைப் பட்டியல் காட்டுகின்றது.
கிரந்தக் கலப்பற்ற தமிழ்
ஜகர உயிர்மெய்கள் வரும் சொற்களைத் தனித்தமிழ் நடையில் எழுதும்போது ஜகரத்தைச் சகரமாக எழுதுவது பெருவழக்கு. மொழிக்கு முதலில் ஜகர உயிர்மெய் வரும்போது தனித்தமிழ் நடையில் அதனைச் சகர உயிர்மெய்யாக எழுத வேண்டும் (எடுத்துக்காட்டுகள்: ஜனவரி-சனவரி, ஜூன்-சூன்). இலங்கை வழக்கின்படி, மொழிக்கு முதலில் ஜகரம் வந்தால் அதனை யகரமாகவும் எழுதுவதுண்டு (எடுத்துக்காட்டுகள்: ஜப்பான்-யப்பான், ஜன்னல்-யன்னல்). மொழிக்கு முதலில் ஜ் வந்தால் அதனை விட்டு விட்டு எழுதுவதுண்டு (எடுத்துக்காட்டு: ஜ்ஞானம்-ஞானம்). சில சமயங்களில் வேறு மாதிரியும் எழுதுவதுண்டு (ஜ்யோதி-சோதி).
சொல்லொன்றின் இடையில் அல்லது இறுதியில் ஜகர உயிர்மெய் வந்தால் அதனைச் சகரமாக அல்லது யகரமாக எழுத வேண்டும் (எடுத்துக்காட்டு: பங்கஜம்-பங்கசம், பங்கயம்).
சொல்லின் இடையில் ஜ் வந்தால் அதனை ச்சி அல்லது ச்சு என்று எழுத வேண்டும் (எடுத்துக்காட்டுகள்: வஜ்ரபானி-வச்சிரபானி, வாஜ்பாய்-வாச்சுபாய்). சொல்லொன்றின் இறுதியில் ஜ் வருமாயிருந்தால் அதனை ச்சு என்று எழுத வேண்டும் (எடுத்துக்காட்டு: ஹஜ்-அச்சு).
சில சொற்களில் ஜகர உயிர்மெய் வருமிடத்துக் கூடுதல் அழுத்தம் தருவதற்காக அதனை ச்ச என்றும் எழுதுவதுண்டு (எடுத்துக்காட்டு: ராஜஸ்தான்-இராச்சசுத்தான்).
மேற்கோள்கள்
பகுப்பு:எழுத்துக்கள் பகுப்பு:சமசுகிருதம்
எழுத்து முறைமைகளின் பட்டியல்
வெவ்வேறுவகை எழுத்து முறைமைகளின் விபரங்களுக்கு எழுத்து முறைமை கட்டுரையைப் பார்க்கவும். வித்தியாசமாக இருப்பின் மொழியின் பெயர், அதை எழுதப் பயன்பட்ட எழுத்தின் பெயரைத் தொடர்ந்து தரப்பட்டுள்ளது.
ஒலியன் எழுத்து
(Alphabets)
புரிந்துகொள்ளப்படாத எழுத்து முறைமை
(Undeciphered) இந்த எழுத்து முறைகள் இன்னும் முழுமையாகப் புரிந்துகொள்ளப்படவில்லை.
மூலம்
Omniglot - எழுத்து முறைமைகளுக்கான வழிகாட்டி
பகுப்பு:எண்கள்
டைக்ளோஃபீனாக்
டைக்ளோஃபினாக் (diclofenac) என்பது அழற்சிக்கு எதிரான இயக்க ஊக்கிகள் இல்லாத மருந்துகளுள் ஒன்றாகும்.
இதன் வேதிப்பெயர் 2-(2,6-டைகுளோரோ அனிலினோ) ஃபினைல் அசிட்டிக் அமிலம் என்பதாகும்.
செயல்படும் விதம்
இது நமது உடலில் காய்ச்சல், வலி, அழற்சி வினை ஆகியவற்றை உண்டாக்கும் பொருட்களுள் ஒன்றான புராஸ்டாகிளான்டினை உற்பத்தி செய்ய உதவும் நொதியான வளைய ஆக்சிசனேஸ் ஐத் தடுக்கிறது. எனவே தான் இது காய்ச்சல், பல விதமான வலி மற்றும் அழற்சி நோய்களில் பயன்படுத்தப்படுகிறது. அத்துடன் மாதவிலக்கின் போது ஏற்படும் வலியிலும் இது பயன்படுத்தப்படுகிறது.
இரைப்பைப் புண்
மனித இரைப்பையை அமிலத்தாக்குதலில் இருந்து பாதுகாக்கும் கோழைப்படலத்திற்கு புரோஸ்டாகிளான்டின் மிகவும் அவசியம். டைக்ளோஃபினாக் புரோஸ்டாகிளான்டினைக் குறைக்கிறது என்பது மேலே சொல்லப்பட்டது. எனவே வலிநீக்கி மருந்துகளை எடுத்துக் கொண்டால் கோழைப்படலம் பாதிக்கப்பட்டு ஹைட்ரோ குளோரிக் அமிலம் இரைப்பையைத் தாக்கி இரைப்பைப் புண் உண்டாகும்.
சிறுநீரகச் செயலிழப்பு
சில மனிதர்களில் டைக்ளோஃபினாக் உடனடிச் சிறுநீரகச் செயலிழப்பை உண்டாக்க வல்லது.
சூழலியல் பேரழிவு
2008 ஆம் ஆண்டுக் கணக்கெடுப்பின் படி, இந்தியத் துணைக்கண்டக் பிணந்தின்னிக் கழுகுகள் எண்ணிக்கையில் 99.9% அழிந்திருந்தது தெரிய வந்தது. இதற்குக் காரணம் டைக்ளோஃபினாக் ஏற்படுத்திய சிறுநீரகச் செயலிழப்பே என்று கண்டறியப்பட்டது. கால்நடைகளில் அளவில்லாமல் டைக்ளோஃபீனாக் பயன்படுத்தியதே  இதற்குக் காரணம் ஆகும்.
இலட்சக்கணக்கிலான கழுகுகள் மடிந்ததால் குளம்புடைய கால்நடைப் பிணங்களைத் தின்னும் துப்புரவாளர்கள் சூழல் மண்டலத்தில் இல்லாத நிலை ஏற்பட்டது. காட்டு நாய்களும் காட்டு எலிகளும் கால்நடைப் பிணங்களைத் தின்ன ஆரம்பித்தன. இவற்றின் செரிமான மண்டலத்தால் கழுகைப் போல கால்நடைப் பிணத்தில் உள்ள தொற்றுநோய்க் கிருமி‌களைக் கொல்ல முடியவில்லை. காட்டு நாய்களிடமிருந்து தெரு நாய்களுக்கும் இக் கிருமிகள் குறிப்பாக வெறிநாய்க்கடி நோய்க்கிருமி பரவியது. இதனால் வெறிநாய்க்கடி நோயாளிகளின் எண்ணிக்கை அதிகமானது. காட்டுநாய்கள் பெருகியதால் அவற்றை உண்டு வாழும் சிறுத்தை இனமும் பெருகியது. அவை ஊருக்குள் வருவதும் அதிகரித்தது. சில நேரங்களில் சிறுத்தைகள் மனிதக் குழந்தைகளைத் தாக்கிய நிகழ்வுகளும் ஏற்பட்டது.
சரத்துஸ்திர சமூகத்தினர் கழுகுகள் அழிவால் பெரிதும் பாதிக்கப்பட்டனர். மனிதப் பிணங்களை அமைதியின் கோபுரம் என்ற உயர்ந்த கோபுரங்களில் இட்டு கழுகுகளுக்கு இரையாக அளிக்கும் பழக்கமுடைய அவர்கள் மாற்று வழிமுறையைக் கடைப்பிடிக்கும் நிலைக்குத் தள்ளப்பட்டனர்.
மேற்கோள்கள்
பகுப்பு:மருந்துகள் பகுப்பு:அழற்சிக்கு எதிரான இயக்க ஊக்கிகள் இல்லாத மருந்துகள் பகுப்பு:அசிட்டிக் அமிலங்கள் பகுப்பு:அனிலின்கள் பகுப்பு:குளோரோ அரீன்கள்
இரக்கத்தின் கடமைகள்
thumb|350x350px|கரித்தாஸ், இரக்கத்தின் ஏழு கடமைகள், ஓவியர் [[பீட்டர் புரூகல், 1559. :வலப்புறம் கீழே இடஞ்சுழி முறையில்: பசியாய் இருப்பவர்களுக்கு உணவு கொடுத்தல், தாகமாயிருப்போரின் தாகம் தணித்தல், சிறையிலிருப்போரைச் சந்தித்தல், இறந்தோரை நல்லடக்கம் செய்தல், அன்னியரை ஏற்றுக் கொள்ளுதல், நோயாளர்களைக் குணப்படுத்துதல், ஆடையின்றி இருப்பவர்களுக்கு ஆடை அணிவித்தல் ]]
இரக்கத்தின் கடமைகள் என்பது கிறித்தவர்கள் மேற்கொள்ளும் செயல்களாகும். இவை கத்தோலிக்க திருச்சபையில் தவ முயற்சிகளாகவும் மற்றும் அறப்பணிகளாகவும் கருதப்படுகின்றன. மெதடிசத்தில் இவை தூய வாழ்வு வாழ்வதற்கும் மீட்படைவதற்கும் உதவும் ஒரு அருளின் கருவியாக நம்பப்படுகின்றது.
கத்தோலிக்க திருச்சபையில்
செம்மறியாடுகளும் வெள்ளாடுகளும் உவமையின்படி இரக்கத்தின் ஆன்மீக மற்றும் சமூகக் கடமைகள் நற்செயல்களின் மூலமாக அருள் பெரும் கருவிகளாகும். இவற்றை செய்யாமல் விடுவதும் பாவமாகக் கருதப்படுகின்றது.
இரக்கத்தின் சமூகக் கடமைகள்
இக்கடமைகள் உயிர்களின் உடல் சார்ந்த தேவைகளை நிறைவேற்ற முனைகின்றன. எசாயா 58இல் இருந்தும் தோபித்து நூலில் இருந்தும் இவை எடுக்கப்பட்டுள்ளன. அவையாவன:
இரக்கத்தின் ஆன்மீகக் கடமைகள்
அவையாவன:
மேற்கோள்கள்
பகுப்பு:கிறித்தவ பக்தி முயற்சிகள்
கிருஷ்ணாநகர்
கிருஷ்ணாநகர் (Krishnanagar) இந்தியாவின் மேற்கு வங்காளம் மாநிலத்தில் நதியா மாவட்டத்தில் உள்ள ஒரு நகராட்சி ஆகும். மேலும் இது நதியா மாவட்டத்தின் தலைநகரும் ஆகும். இந்நகரில் ஜலாங்கி ஆறு ஓடுகிறது. இந்நகராட்சியானது 1864 ஆம் ஆண்டு உருவாக்கப்பட்டது. விவசாயம் இங்கு முக்கியத் தொழிலாகும். இந்நகராட்சி 16 சதுர கிலோமீட்டர்கள் பரப்பளவு கொண்டது.
அமைவிடம்
இந்நகரின் அமைவிடம்23.4°N, 88.5°W ஆகும். இந்நகரானது கடல் மட்டத்திலிருந்து 14 மீட்டர்கள் உயரத்தில் அமைந்துள்ளது.
மக்கட்தொகை
2011 ஆம் ஆண்டின் மக்கட்தொகை கணக்கெடுப்பின் படி இந்நகரின் மொத்த மக்கட்தொகை 1,81,182 ஆகும். ஆண் பெண் விகிதம் 1000 ஆண்களுக்கு 978 பெண்கள் என்ற அளவில் உள்ளது. மொத்த மக்கட்தொகையில் 6 வயதிற்கும் குறைவான வயதுடைய குழந்தைகள் 7.5% ஆகும். இந்நகர மக்களின் கல்வியறிவு 88.09% ஆகும். ஆண்களின் கல்வியறிவு 90.84% ஆகவும் பெண்களின் கல்வியறிவு 85.29% ஆகவும் உள்ளது.
மேற்கோள்கள்
பகுப்பு:மேற்கு வங்காளத்திலுள்ள மாநகரங்கள் பகுப்பு:மேற்கு வங்காள மாநிலத்திலுள்ள ஊர்களும் நகரங்களும் பகுப்பு:நதியா மாவட்டம்
அயூப் பச்சு
அயூப் பச்சு ( Bengali pronunciation:  ; 16 ஆகஸ்ட் 1962 – 18 அக்டோபர் 2018) வங்காளதேச ராக் இசை கலைஞர், இசையமைப்பாளர் மற்றும் பாடகர், பாடலாசிரியர் ஆவார், இவர் வங்களாதேச ராக் இசைக்குழுவின்  நிறுவனர் ஆவார். இவர் முன்னணி பாடகராகவும், இசைக்குழுவின் முன்னணி கிதார் கலைஞராகவும் இருந்ததன் மூலம் பரவலான புகழ் பெற்றார்.
பாட்டியாவில் பிறந்த பச்சு 1970 களின் முற்பகுதியில் தனது குடும்பத்துடன் சிட்டகாங்கிற்கு குடிபெயர்ந்தார். இவர் 1977 ஆம் ஆண்டில் தனது முதல் இசைக்குழுவான அக்லி பாய்ஸ் என்பதனை உருவாக்கினார். இவர் உயர்நிலைப் பள்ளியில் கல்வி பயின்ற போது கிதார் கலைஞராக ராக் இசைக்குழு ஃபீலிங்ஸ் (இப்போது நகர் பால் என்று அழைக்கப்படுகிறது) எனும் குழுவில் சேர்ந்தார். அவர் 1977 முதல் 1980 வரை அந்த இசைக்குழுவில் இருந்தார். 1980 ஆம் ஆண்டில், அவர் சோல்ஸ் எனும் குழுவில் சேர்ந்தார், அங்கு அவர் பத்து ஆண்டுகள் இருந்தார்.மேலும் சூப்பர் சோல்ஸ் (1982), கல்லூரி எர் காரிடோர் (1985), மனுஷ் மதிர் கச்சகாச்சி (1987) மற்றும் கிழக்கு மற்றும் மேற்கு (1988) உள்ளிட்ட நான்கு நிறுவனங்களின் பாடல்களில் இவர் தோன்றினார். 1991 ஆம் ஆண்டில், அவர் தனது சொந்த இசைக்குழுவான எல்.ஆர்.பி. மூலம் இவர் தனது இரண்டு பாடல் தொகுதிகளை வெளியிட்டார். மேலும் தனிநபராக பாடல்களை பாடியதன் மூலமும் இவர் பரவலாக வெற்றியினைப் பெற்றார்.அவரது முதல் தனி பாடலான ரோக்டோ கோலாப் செப்டம்பர் 1986 இல் வெளியிடப்பட்டது. மேலும் இவர் 1988 ஆம் ஆண்டில் வெளியிட்ட மோய்னா மற்றும் 1995 ஆம் ஆண்டுகலில் வெளியிட்ட கோஷ்தோ ஆகிய படைப்புகளும் இவருக்கு வெற்றியினைப் பெற்றுத் தந்தது.
ஆரம்பகால வாழ்க்கை
பச்சு 1962 ஆகஸ்ட் 16 ஆம் தேதி சிட்டகாங், பாட்டியாவில் உள்ள  கொர்னா யூனியனில் முகமது இஷாக் சவுத்ரி மற்றும் நூர்ஜஹான் பேகம்  ஆகியோருக்கு மகனாகப் பிறந்தார். வங்காளதேசத்தின் விடுதலைப் போருக்குப் பிறகு இவரின் குடும்பம் சிட்டகாங் நகரத்திற்கு குடிபெயர்ந்தது. அவர்கள் ஜூபிலி சாலையில் வசித்து வந்தனர். இவருக்கு இரண்டு சகோதரர்கள் இருந்தனர்.இவர் அவர்களில் மூத்தவர் ஆவார். இவரது புனைபெயர் ராபின் ஆகும். இவர் நான்காம் வகுப்பில் இருந்தபோது, 1973 ஆம் ஆண்டு ஒலி கிதாரினை தனது தந்தையிடம் இருந்து பரிசாகப் பெற்றார். சிட்டகாங்கில் வசித்து வந்த ஜேர்மப் தயாஸ் ஒரு மியான்மர் நபரிடமிருந்து கிதார் வாசிக்க கற்றுக்கொண்டார். அவர் முதலில் தனது நண்பரிடமிருந்து ஒரு மின்சார கிதாரை கடனாக வாங்கினார், இது டீஸ்கோ கிதார் ஆகும். இவர் அதில் அதிக ஆர்வம் காட்டியதனால் அதை இவரிடமே அவரது நண்பர் கொடுத்து விட்டார். ஜிமி ஹெண்ட்ரிக்ஸ் மற்றும் ஜோ சத்ரியானி ஆகியோரின் கிதார் வாசிக்கும் நுட்பங்களினால் இவர் மிகவும் ஈர்க்கப்பட்டார். அவர் 1975 இல் அரசு முஸ்லிம் உயர்நிலைப் பள்ளியில் கல்வி பயின்றார். 1979 ஆம் ஆண்டில் இவர் முஸ்லிம் உயர்நிலைப் பள்ளியில் பட்டம் பெற்றார். இசைக்கலைஞர் ஆவதற்கு அவரது பெற்றோர் முதலில் அவரை ஆதரிக்கவில்லை. ஆனால், ராக் இசை மீதான இவரது ஆர்வத்தை அவரது குடும்பத்தினர் புரிந்து கொண்ட பிறகு, இவரை ஒரு இசைக்கலைஞராக்க அவர்கள் ஒப்புக்கொண்டனர். உயர்நிலைப் பள்ளியில் படிக்கும் போது, பச்சு கோல்டன் பாய்ஸ் என்ற பெயரில் ஒரு இசைக்குழுவை உருவாக்கினார், பின்னர் இது அக்லி பாய்ஸ் என்று பெயர் மாற்றப்பட்டது. குமார் பிஷ்வாஜித் இசைக்குழுவில் முன்னணி பாடகராகவும், கிதார் கலைஞராகவும் இருந்தார். அவர்கள் திருமணங்களில் விடுதிகளில் நிகழ்ச்சிகளைச் செய்தார்கள் (பெரும்பாலும் பாட்டியா உபசில்லாவில்).
சான்றுகள்
பகுப்பு:2018 இறப்புகள் பகுப்பு:1962 பிறப்புகள் பகுப்பு:Articles with hCards
சிசா சாகித்து
சிசா சாகித்து (Shiza Shahid) ஒரு பாக்கித்தான் சமூக தொழில்முனைவோராவார். சமூக ஆர்வலர், முதலீட்டாளர் மற்றும் கல்வியாளர் என்று பன்முகங்களுடன் இவர் இயங்கினார். இலாப நோக்கற்ற மலாலா நிதி அமைப்பின் இணை நிறுவனராகவும் முன்னாள் தலைமை நிர்வாக அதிகாரியாகவும் செயல்பட்டார். இந்த அமைப்பு ஒவ்வொரு பெண்ணுக்கும் கல்வியை ஊக்குவிக்கிறது. 2013 ஆம் ஆண்டில், டைம்சு பத்திரிகை தேர்ந்தெடுத்த உலகை மாற்றும் 30 பெண்கள் பட்டியலில் இவரும் சேர்த்துக் கொள்ளப்பட்டார். இதேபோல வணிகப் பத்திரிகையான போர்ப்சு பத்திரிகை தேர்ந்தெடுத்த உலக சமூக தொழில் முனைவோர்  பட்டியல் 30 பெண்கள் பட்டியலிலும் இவர் பெயர் சேர்த்துக் கொள்ளப்பட்டது. அமைதிக்கான நோபல் பரிசு பெற்ற மலாலா யூசப்சாயின் வழிகாட்டியாகவும் இவர் நன்கு அறியப்பட்டவராக இருந்தார்.
ஆரம்ப கால வாழ்க்கை
சிசா சாகித் பாக்கித்தானின் தலைநகரான இசுலாமாபாத்தில் பிறந்து வளர்ந்தார். இவர் தனது இளமைப் பருவத்தை தன்னார்வத் தொழிலாளியாகவும் ஆர்வலராகவும் கழித்தார். 14 வயதில் இவர் பல்வேறு குற்றங்களில் தண்டனை பெற்ற பெண்களால் ஆக்கிரமிக்கப்பட்ட சிறைகளில் வேலை செய்யத் தொடங்கினார். 2005 ஆம் ஆண்டில் காசுமீரில் ஏற்பட்ட கொடிய பூகம்பத்தைத் தொடர்ந்து ஒரு நிவாரண முகாமில் தன்னார்வலராகப் பணியாற்றினார். இவ்விபத்தில், கிட்டத்தட்ட 85,000 பேர் கொல்லப்பட்டனர்.
இளம் வயதிலிருந்தும் சாகித்து  பெண்களுக்கு உதவிய வரலாறு உண்டு. பாக்கித்தானில் வளரும் போது, சாகித்து பெண்கள் சிறையில் உதவிகள் புரிய தன்னார்வலாக முன்வந்தார். இரண்டு வருடங்கள் கழித்து, இவரது தோழி பூகம்பத்தில் இறந்த பிறகு 16 வயது நிரம்பிய இவர் நிவாரண முகாமில் வேலை செய்ய ஆரம்பித்தார். தன்னார்வலர்களில் உள்ளே வந்த ஒரே பெண்ணாக இருந்த இவர் சகோதரர்களின் எச்சரிக்கைகளைக் கேட்டு தங்கள் கூடாரங்களை விட்டு வெளியேறாத இளம் பெண்களைச் சந்தித்தார்.
தொழில்
சாகித்து பல்வேறு நாடுகளில் உள்ள பல்கலைக்கழகங்களில் மகளிர் அதிகாரமளித்தல் மற்றும் குழந்தை கல்வியின் முக்கியத்துவம் குறித்து விரிவுரைகள் மற்றும் உரைகளை வழங்கியுள்ளார்.
மலாலாவுடன் ஒத்துழைப்பு
இசுடான்போர்டு பல்கலைக்கழகத்தில் தனது உயர் படிப்பைத் தொடரும்போது, பாக்கித்தானில் பெண்கள் மற்றும் குழந்தை கல்வியை மேம்படுத்துவதில் லட்சியமும் ஆர்வமும் கொண்ட இளம் மலாலா யூசுப்சாயின் இணைய கானொளியைப் பார்த்து பின்னர் இவர் மலாலாவின் தந்தை சியாவுதீனை அணுகி மலாலாவின் கனவுகளை நனவாக்க உதவினார்.
தாலிபான் உறுப்பினர்களால் சுட்டுக் கொல்லப்பட்ட மலாலா யூசுப்சாயை பார்க்க சாகித்து பர்மிங்காமிற்கு பறந்தார். மலாலாவின்  குடும்பத்தினருக்கும் அதிர்ச்சியிலிருந்து மீள்வதற்கு  உதவி செய்தார். பாக்கித்தான் மற்றும் ஆப்பிரிக்க நாடுகளான நைசீரியா, கென்யா மற்றும் சியரா லியோன் நாட்டுப் பெண்களிடையே பாதுகாப்பான மற்றும் உயர்தர கல்விக்கான அணுகலை உருவாக்கும் நோக்கத்துடன் சாகித்தும் மலாலாவும் மலாலா நிதியை 2013 ஆம் ஆண்டு நிறுவினர்.
மேற்கோள்கள்
பகுப்பு:வாழும் நபர்கள்
தேசிய ஆயுர்வேத நாள்
தேசிய ஆயுர்வேத நாள் (National Ayurveda Day)  ஒவ்வோர்  ஆண்டும் இந்தியாவிலும் உலகெங்கிலும் மருத்துவத்தின் இந்து கடவுளான தன்வந்திரியின் பிறந்தநாளின் போது அனுசரிக்கப்படுகிறது. புராணங்கள் இவரை ஆயுர்வேதத்தின் கடவுள் என்று குறிப்பிடுகின்றன. 2016 ஆம் ஆண்டில், இந்திய அரசின் ஆயுசு அமைச்சகம் தன்வந்திரியின் பிறந்த நாளை தேசிய ஆயுர்வேத தினமாக அறிவித்தது. முதல் ஆயுர்வேத தினம் 2016 ஆம் ஆண்டு அக்டோபர் மாதம் 28 ஆம் தேதியன்று கொண்டாடப்பட்டது. ஆயுர்வேத நாள் என்ற பெயராலும் இந்நாள் அழைக்கப்படுகிறது.
வரலாறு
தேசிய ஆயுர்வேத நாள் இந்தியாவில் முதன்முதலில் 28 அக்டோபர் 2016 அன்று தன்வந்திரியின் பிறந்த நாளைக் குறிக்கும் வகையில் அனுசரிக்கப்பட்டது. உலகளவில் மருத்துவத்திற்கான மிகவும் பழமையான மற்றும் முழுமையான அணுகுமுறைகளில் ஒன்றாக ஆயுர்வேதத்தை ஊக்குவிக்கவும் ஆயுர்வேதத்தை  உலகமயமாக்கவும் இந்நாள் கொண்டாடப்படுகிறது. ஆயுர்வேத நாளை கொண்டாட பல்வேறு கல்வி நிறுவனங்கள், கல்லூரிகள் மற்றும் மருத்துவமனைகள் இலவச சுகாதார முகாம்களை ஏற்பாடு செய்து இலவசமாக மருந்துகளை வழங்குகின்றன.
2016 ஆம் ஆண்டு அக்டோபர் மாதம் அகில இந்திய ஆயுர்வேத நிறுவனம் புதுதில்லியில் பிரதமர் நரேந்திர மோடியால் திறந்து வைக்கப்பட்டது. ஆயுர்வேத நாளன்று ஆயுர்வேத சிகிச்சை மற்றும் ஆராய்ச்சிக்கு பங்களித்தவர்களை அரசாங்கம் ஒவ்வொரு ஆண்டும் 'தேசிய தன்வந்திரி ஆயுர்வேத விருது' வழங்கி கவுரவிக்கிறது. தேசிய தன்வந்திரி ஆயுர்வேத விருதுகள் ஒரு பாராட்டு கோப்பை (தன்வந்திரி சிலை) மற்றும்  5 லட்சம் ரொக்கப் பரிசு ஆகியவற்றைக் கொண்டுள்ளது.
2022 ஆம் ஆண்டில், ஆயுர்வேதத்தைப் பற்றிய விழிப்புணர்வை ஏற்படுத்துவதற்காக, தில்லியின் அகில இந்திய ஆயுர்வேத நிறுவனம் MyGov என்ற தளத்தில் 'ஆயுர்வேதா வினாடி வினா'வை அறிமுகப்படுத்தியது. . 2022 ஆம் ஆண்டு ஆயுர்வேத நாள் அக்டோபர் 23 அன்று கொண்டாடப்பட்டது. 2021 ஆம் ஆண்டில், நவம்பர் 2, அன்று ஆரோக்கியம் மற்றும் குணப்படுத்துதல் பற்றிய ஆயுர்வேதக் கொள்கைகளை மேம்படுத்துவதற்காக 'ஊட்டச்சத்துக்காக ஆயுர்வேதம் என்ற கருப்பொருளுடன் ஆயுர்வேத நாள் கொண்டாடப்பட்டது.
மேற்கோள்கள்
பகுப்பு:இந்தியாவின் சிறப்பு நாட்கள் பகுப்பு:ஆயுர்வேதம்
பனமுகை ஊராட்சி
பனமுகை ஊராட்சி (Panamugai Gram Panchayat), தமிழ்நாட்டின் திருவண்ணாமலை மாவட்டத்தில் உள்ள வெம்பாக்கம் வட்டாரத்தில் அமைந்துள்ளது. இந்த ஊராட்சி, செய்யார் சட்டமன்றத் தொகுதிக்கும் ஆரணி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 922 ஆகும். இவர்களில் பெண்கள் 467 பேரும் ஆண்கள் 455 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவண்ணாமலை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
80ஆவது அகாதமி விருதுகள்
80ஆவது அகாதமி விருதுகள் (80th Academy Awards) விழா, அகாதமி ஆப் மோசன் பிக்சர் ஆர்ட்ஸ் அண்ட் சயின்சஸ் (AMPAS) ஆல் 2007 ஆம் ஆண்டு வெளிவந்த சிறந்த திரைப்படங்களை பாராட்டுவதற்கு பிப்ரவரி 24, 2008 அன்று  கோடாக் திரையரங்கில் நடத்தப்பட்டது. 24 பிரிவுகளில் அகாதமி விருதுகள் (பொதுவாக ஆசுக்கர் என்று அழைக்கப்படுகிறது) வழங்கப்பட்டது. நடிகர் யோன் சுருவாட் இவ்விழாவினை இரண்டாம் முறையாக நடத்தினார்.
தேர்வு மற்றும் பரிந்துரை
சனவரி 22, 2008 அன்று பரிந்துரைகள் அறிவிக்கப்பட்டன. நோ கண்ட்ரி பார் ஓல்ட் மென் மற்றும் தேர் வில் பி பிளட் எட்டு விருதுகளுக்கான பரிந்துரைகளைப் பெற்றன.
வெற்றியாளர்கள் பிப்ரவரி 24, 2008 அன்று நிகழ்ந்த விழாவில் அறிவிக்கப்பட்டனர்.